《留别丁二仲乔 其一》
清代·方履篯

结带感殊乡，征帆又夕阳。诗歌中酒意，身手少年场。

梅雨留人早，兰云入梦香。始知今桂海，别有古河梁。

作者简介：（1790—1831）清顺天大兴人，字彦闻，号术民。嘉庆二十三年举人，官福建闽县知县。学问赅博，工诗词及骈体文，酷嗜金石文字。有《万善花室文集》、《河内县志》、《伊阙石刻录》等。卒年四十一。